<diacritize> Nigba ti a de ile mo pinnu lati be e mo si be e dara-dara, mo wi pe n ko ni i le pada de ile Iku mo ari pe ki o jowo ba mi se ona re ti n ko ni i fi tun pada lo mo. Lehin eyi, Baba-onirungbon fi esi fun mi, esi re naa si kun fun mi, esi re naa si kun fun ogbon gidigidi. O dahun, o si wi pe: Olowo-aye, nnkan kan wa ti mo fee so fun o lonii, mo fe kio se akiyeesi nnkan naa ki o si fi se arikogbon. Bi o ba ri eniyan kan ti o se ileri ti ko mo un se mo fe ki o mo daju pe oluwaare ko see gbekele. Bi omoluwabi ba soro o ye ki eniyan ba oro re bee, ileri omoluwabi da bi ewon ti oun fi de ara re, laije pe o ba si se bi ileri naa ewon naa ko i ti i tu; sugbon eniyan lasan ka ileri si nnkan ere, bi oun ba so eleyii lonii a so tohun lola, gbogbo araye a si maa ka oro re si oro eniyan yepere to bee ti ko si oro ti o le so ti omo araye ko ni i ka si yeye. Olowo-aye, omoluwabi ni o, bi o si ti wu ti oran naa buru to mo fe ki o se gege bi ileri re. Nnkan ti mo le se ni eleyii, n ko ni i pe Iku ki o waa ba mi je ase nitori re mo, nigba ti a ba si de ile ebora naa lola, a ko ni i wole, dipo eyini a oo duro si ode a oo wi pe a n lo si ibi kan ni a wi pe ki a ya gege bi ileri ti a se fun un. <yor>Nígbà tí a dé ilé mo pinnú láti bẹ ẹ mo sì bẹ ẹ dára-dára, mo wí pé n kò ní í lè padà dé ilé Ikú mọ àri pé kí ó jọwọ bá mi ṣe ọnà rẹ tí n kò ní í fi tún padà lọ mọ. Lẹhìn èyí, Baba-onírùngbọn fi èsì fún mi, èsì rẹ náà sì kún fún mi, èsì rẹ náà sì kún fún ọgbọn gidigidi. Ó dáhùn, ó sí wí pé: Olówó-ayé, nǹkan kan wà tí mo fẹẹ sọ fún ọ lónìí, mo fẹ kio ṣe àkíyèesí nǹkan náà kí o sì fi ṣe àríkọgbọn. Bí o bá rí ènìyàn kan tí ó ṣe ìlérí tí kò mó un ṣẹ mo fẹ kí o mọ dájú pé olúwaarẹ kò ṣeé gbẹkẹlé. Bí ọmọlúwàbí bá sọrọ ó yẹ kí ènìyàn bá ọrọ rẹ bẹẹ, ìlérí ọmọlúwàbí dà bí ẹwọn tí òun fi de ara rẹ, láìjẹ pé ó bá sì ṣe bí ìlérí náà ẹwọn náà kò ì tí ì tú; ṣùgbọn ènìyàn lásán ka ìlérí sí nǹkan eré, bí òun bá sọ eléyìí lónìí a sọ tọhún lọla, gbogbo arayé a sì máa ka ọrọ rẹ sí ọrọ ènìyàn yẹpẹrẹ tó bẹẹ tí kò sí ọrọ tí ó lè sọ tí ọmọ aráyé kò ní í kà sí yẹyẹ. Olówó-ayé, ọmọlúwàbí ni ọ, bí ó sì ti wù tí ọràn náà burú tó mo fẹ kí o ṣe gẹgẹ bí ìlérí rẹ. Nǹkan tí mo lè ṣe ni eléyìí, n kò ní í pe Ikú kí ó wáá bá mi jẹ àsè nítorí rẹ mọ, nígbà tí a bá sì dé ilé ẹbọra náà lọla, a ko ní í wọlé, dípò èyínì a óò dúró sí òde a óò wí pé a ń lọ sí ibi kan ni á wí pé kí á yà gẹgẹ bí ìlérí tí a ṣe fún un. 